Xitoyning koronavirusga qarshi vaksinasi Indoneziyada 97 foiz samaradorlik ko‘rsatdi

Xitoyning Sinovac kompaniyasi vaksinasi Indoneziyadagi sinovlarda 97 foizgacha samaradorlik ko‘rsatdi. Bu haqda South China Morning Post gazetasi xabar berdi.
"Klinik tadqiqotlar bo‘yicha jamoamiz bir oy davomidagi dastlabki ma'lumotlar 97 foiz holatlarda samaradorlik ko‘rsatayotganini aniqladi", - dedi Indoneziyaning Bio Farma farmatsevtika kompaniyasi vakili Ivan Setiavan.
Indoneziya 7 dekabr kuni Sinovac kompaniyasining koronavirusga qarshi mo‘ljallangan 1,2 mln doza vaksinasini oldi va yanvarda yana 15 mln doza vaksina olishni rejalashtirgan.
Hozirda Xitoyning to‘rtta vaksinasi klinik sinovlarning uchinchi bosqichida. Ulardan ikkitasini Sinopharm korporatsiyasi, bittasini CanSinoBIO kompaniyasi va yana birini Sinovac ishlab chiqqan.